Stesen keretapi Tapah Road

Stesen keretapi Tapah Road ialah sebuah stesen kereta api yang terletak di Tapah Road, Perak, Malaysia. Stesen ini menyediakan perkhidmatan KTM ETS.

 Sejarah 
Stesen kereta api ini adalah antara yang tertua di Malaysia. Ia dibuka pada 18 Mei 1893, menghubungkan Tapah Road dengn Teluk Intan dan dirasmikan oleh Gabenor Negeri Selat Sir Cecil Clementi Smith. Turut hadir dalam majlis perasmian itu ialah Frank Swettenham, Residen Perak.

Pada peringkat awal kontrak pembinaan landasan Tapah Road - Teluk Intan telah dibatalkan perancangan kerana halangan-halangan bentuk muka bumi di antara kedua-dua tempat berkenaan. Namundua orang jurutera Perak State Railway iaitu Spence Moss dan T. Scott Gardner telah mengambil inisiatif untuk meneruskan pembinaannya.

Pada bulan Mac 2007, sebuah stesen kereta api yang baru telah dibina menggantikan stesen terdahulu. Namun bangunan stesen kereta api lama masih ada dan kini dijadikan pejabat pentadbiran kereta api. Sebelum ini terdapat sebuah jambatan kereta api lama yang menjadi tinggalan sejarah di stesen ini. Jambatan ini pernah rosak teruk akibat dibom oleh tentera Jepun yang menyerang Tanah Melayu pada tahun 1941. Kini, serpihan jambatan itu telah dipindahkan ke Taiping untuk dipamerkan. 

 Perkhidmatan kereta api 
Stesen keretapi Tapah Road menyediakan perkhidmatan kereta api yang dikendalikan oleh Keretapi Tanah Melayu melalui KTM ETS.

Melalui Laluan KTM ETS, stesen ini menyediakan perkhidmatan kereta api merangkumi;

 lima perlepasan ke Kuala Lumpur Sentral
 dua perlepasan ke Gemas
 lima perlepasan ke Ipoh
 satu perlepasan ke Butterworth dan Padang Besar

 Rujukan 

Tapah Road